Gimp - TermvaktWiki
The GIMP (heretter bare Gimp) står for "The GNU Image Manipulation Program". Det er et relativt kraftig bildebehandlingsverktøy à la Adobe Photoshop, men i motsetning til sistnevnte er GIMP helt gratis og laget på frivillig basis. Opprinnelig ble GIMP brukt i Linux-miljøet, men har nå fått fotfeste blant Windows-brukere. Slik navnet tilsier, er GIMP fremste formål å kunne manipulere bilder, men kan også brukes til enkel tegning. Hvis man skal tegne mer avanserte diagrammer, så egner linux-programmene Dia og Xfig seg bedre.
1 Starte Gimp
3 Rask innføring
I Linux kan du skrive "gimp &" i et terminalvindu, og du er i gang. Dersom du allerede vet hvilken bildefil du vil bearbeide med GIMP, kan du angi dette direkte fra kommandolinja, eksempelvis slik: "gimp bildenavn.jpg &".
Når du starter GIMP for første gang kan det hende at du må klikke deg gjennom et par menyer før du kommer i gang. Svaralternativene er enkle, du trenger ikke å endre noen av verdiene, men bare klikke "fortsett".
GIMP takler mange typer grafikk-formater, som for eksempel gif, jpg, png, bmp, eps, ps, psd (Photoshop document). Disse formatene er de mest vanlige, men flere formater er også støttet. En full oversikt finnes i GIMP-manualen (se eksterne linker nederst på siden).
Du bør velge en filtype som passer til ditt formål. Dette er et stort tema, men her er noen tommelfingerregler: Dersom du skal jobbe videre med ditt bilde senere, så lønner det seg å lagre i XCF-formatet, som er GIMP sitt eget format. Dermed går ikke informasjon tapt som du evt. måtte trenge ved videre arbeid med filen (f.eks. layers). BMP-formatet brukes mye i Windows, og kan f.eks brukes i Word-filer. Men ettersom BMP-filer som regel tar mye plass, så anbefales det heller å bruke JPG / JPEG-formatet. JPG (forkortelse for JPEG) er en komprimert filtype, som gjør den mindre. JPG er også populær for web-sider. Andre filformater som er populære på web, er GIF og PNG. GIF støtter både animasjon og transparent bakgrunn. PNG støtter også transparent bakgrunn, men ikke animasjoner.
Dette er et eksempel på et bilde som er blitt åpnet i Gimp, som man kan se av bildet åpner Gimp flere vinduer, de vanligste er disse: Hovedvinduet, penselvinduet og lagvinduet. Selve bildet åpnes i et vindu for seg.
Hovedvinduet er vinduet med tittelen, GIMP. Man kan åpne bilder i Gimp ved å klikke på "file" og siden åpne i hovedmenyen. Man kan åpne et bilde man har lagret fra før, ta et skjermbilde eller lage et nytt bilde/tegning i Gimp. I dette hovedvinduet finner man også verktøyene man kan bruke i GIMP.
Dette vinduet gir også tilgang til de forskjellige verktøyene man kan bruke til redigering av bildet, som for eksempel farger, markering, "zoom", rotering osv. Under finner du et bilde av disse og nærmere forklaring av noen av dem. Dersom du holder muspekeren over knappene i menyen kommer det opp en liten forklaring.
En liten forklaring av de viktigste knappene:
File-menyen: Her finner du valgene: "New", "Open", "Aquire", "Preferences", "Dialogs" og "Quit". Dersom du ønsker å lage skjermbilder velger du "Aquire", og deretter "Screen Shot".
Markeringsverktøy: Disse brukes til å markere deler av bildet slik at man kan jobbe kun på den utvalgte delen.
Flytteverktøy: Brukes til å flytte lag og markerte områder innen for et bilde.
Roterings- og skaleringsverktøy: Brukes til å snu, vri og vende på et bilde.
Tegneverktøy og viskelær: Blyanten har skarpere kanter enn pennen, og viskelæret kan vise bort begge deler.
Skarphetsregulering: Kan gjøre deler av bildet mer uklart, eller forsøke å gjøre det skarpere.
Fargevelger (Pipette): Plukker opp en farge i bildet og setter denne som forgrunnsfarge.
Kloneverktøy: Kloner et valgt område av bildet over til et annet.
Fyll med farge / gradering: Fargelegger områder med en helfarge eller forløpninger
Beskjæringsverktøy: Brukes for å beskjære bildene.
Forstørrelsesglass: Zoomer ut og inn i bildet (forminsker og forstørrer).
Tekstverktøy: Brukes for å skrive tekst i bildet.
Airbrush: Simulerer en airbrush-effekt med duse kanter.
Kalligrafi: Verktøy for å simulere kalligrafi-tegning
Legeverktøy: Kan fjerne små flekker og feil på bildet, i enkelte tilfeller.
Gnikkeverktøy: Lar deg gni deler av bildet utover.
Høylys og skygge-verktøy: Gjør deler av bildet lysere eller mørkere.
Verktøyspesifikke innstillinger: Lar deg f.eks. endre diameter på børsten i brush-tool, og lignende.
Lagre innstillinger: Ikke det samme som å lagre dokumentet, men lar deg ta vare på verktøyspesifikke innstillinger til senere.
Tilbakestill innstillinger: Tilbakestiller innstillingene til standardnivåene.
Den kanskje viktigste menyen i GIMP er den i vinduet som bildet åpnes i (helt øverst i vinduet). Denne menyen er den samme som man får opp om man høyreklikker på bildet, slik det er illustrert under.
File: Her kan man velge "Save" og "Save As" og "New"
Edit: Her kan man angre dersom man har gjort noe feil. Her finner man også andre vanlige redigeringsmuligheter som kopiering og liming til og fra utklippstavle.
Select: Her ligger det en del effekt-alternativer og markeringsfunksjoner.
View: Her ligger innstillingene for hvor mye av bildet du skal se, samt noen hjelpelinjer og lignende.
Image: Muligheter for å snu, skalere og kutte i bildet.
Layer: Handlinger som påvirker enkelte lag, eller hvordan lag blandes sammen
Tools: Alle verktøy til Gimp. De fleste ligger i verktøy-området som vises som standard, men ikke alle.
Dialogs: Lar deg velge hvilke vinduer du vil ha synlig
Filters: Modifiserer bildet ved hjelp av forskjellige filtre.
Script-fu: Diverse mer eller mindre nyttige effekter.
Den enkleste og morsomste måten å lære seg GIMP er ved leking. Det er ikke noe som kan bli ødelagt når man bruker GIMP, så det er bare å prøve ut de forskjellige funksjonene som GIMP tilbyr. Alt du gjør kan angres ved å trykke Ctrl-z. Sjekk gjerne Verdande sitt grafikk-kurs for inspirasjon og veiledning: